കളിയിക്കാവിള ചെക്ക്പോസ്റ്റില് ബൈക്ക് യാത്രികരായ യുവാക്കള് ബസിനടിയില്പെട്ട് മരിച്ചു കളിയിക്കാവിള ചെക്ക്പോസ്റ്റിന് സമീപം ബൈക്ക് യാത്രികരായ യുവാക്കള് ബസിനടിയില്പെട്ട് മരിച്ചു. കട്ടാത്തുറ മഞ്ചാടിയില് ശശിയുടെ മകന് ഷാജിന്18 കൊല്ലങ്കോട് സ്വദേശി ഇസ്റേലിന്റെ മകന് ബെര്ലിന്കുമാര് 15 എന്നിവരാണ് മരിച്ചത്. തമിഴ്നാട് സ്റ്റേറ്റ് ട്രാന്സ്പോര്ട്ട് ബസിനെ ബൈക്കില് കടക്കാന് ശ്രമിക്കവെ റോഡ് മുറിച്ച് കടക്കുകയായിരുന്ന വ്യദ്ധനെ ഇടിച്ച് യുവാക്കള് റോഡില് വീഴുകയായിരുന്നു. പിന്നാലെ ബസ് കയറി ഇരുവരും സംഭവ സ്ഥലത്ത് മരിച്ചു. റോഡ് മുറിച്ച് കടക്കുകയായിരുന്ന നസീര് പരിക്കുകളോടെ ചികിത്സയിലാണ്. കേരളത്തില് കെട്ടിട നിര്മാണ ജോലി ചെയ്ത് വരികയായിരുന്ന ബെര്ലിന് കുമാറിനെ ഓണാവധിയായതിനാല് വെള്ളിയാഴ്ച രാവിലെ കളിയിക്കാവിളയില് നിന്നും ബൈക്കില് ഷാജിന് കൂട്ടി കൊണ്ട് പോകുമ്ബോഴാണ് അപകടം. രണ്ട് പേരെയും കുഴിത്തുറ സര്ക്കാര് ആശുപത്രിയില് എത്തിച്ചെങ്കിലും നേരത്തെ മരിച്ചതായി ഡോക്ടര് പറഞ്ഞു. കളിയിക്കാവിള പൊലീസ് കേസെടുത്തു.